CELEX: 32015R2174
Language: lt
Date: 2015-11-24 00:00:00
Title: 2015 m. lapkričio 24 d. Komisijos įgyvendinimo reglamentas (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų (Tekstas svarbus EEE)

25.11.2015   
            
            
               LT
            
            
               Europos Sąjungos oficialusis leidinys
            
            
               L 307/17
            
         KOMISIJOS ĮGYVENDINIMO REGLAMENTAS (ES) 2015/2174
   2015 m. lapkričio 24 d.
   dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. liepos 6 d. Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų (1), ypač į jo 3 straipsnio 5 dalį, 6 straipsnio 2 dalį ir 7 straipsnio 3 dalį,
   kadangi:
   
               (1)
            
            
               Europos aplinkos ekonomines sąskaitas, kaip nustatyta Reglamente (ES) Nr. 691/2011, sudaro moduliai, visų pirma V priede pateiktas aplinkosauginių ir aplinkai palankių prekių ir paslaugų sektoriaus sąskaitų modulis;
            
         
               (2)
            
            
               Komisija ne vėliau kaip 2015 m. gruodžio 31 d. turėtų nustatyti orientacinį aplinkosauginių ir aplinkai palankių prekių bei paslaugų ir ekonominės veiklos, kurioms turėtų būti taikomas V priedas, rinkinį;
            
         
               (3)
            
            
               pagal Reglamento (ES) Nr. 691/2011 6 straipsnį valstybės narės turėtų perduoti statistinius duomenis elektronine forma, laikydamosi atitinkamo Komisijos nustatytino techninio formato. Tarptautinių atsiskaitymų bankas, Europos Centrinis Bankas, Komisija (Eurostatas), Tarptautinis valiutos fondas, Ekonominio bendradarbiavimo ir plėtros organizacija (EBPO), Jungtinės Tautos ir Pasaulio bankas parengė keitimosi statistiniais duomenimis ir metaduomenimis (SDMX) iniciatyvą dėl keitimosi ir dalijimosi duomenimis ir metaduomenimis statistinių bei techninių standartų. SDMX iniciatyva nustatyti keitimosi oficialiąja statistika statistiniai bei techniniai standartai. Todėl reikėtų nustatyti šiuos standartus atitinkantį techninį formatą. Reikėtų pateikti gaires valstybėms narėms, kaip taikyti šiuos formatus laikantis šiame reglamente nustatytų reikalavimų. Šias gaires turėtų parengti Komisija (Eurostatas), glaudžiai bendradarbiaudama su valstybėmis narėmis Europos statistikos sistemoje;
            
         
               (4)
            
            
               vieno keitimosi duomenimis ir duomenų perdavimo standarto naudojimas statistiniams duomenims, kuriems taikomas Reglamentas (ES) Nr. 691/2011, padėtų integruoti šios statistikos srities veiklos procesus;
            
         
               (5)
            
            
               pagal Reglamento (ES) Nr. 691/2011 7 straipsnio 2 dalį valstybės narės turėtų Komisijai (Eurostatui) pateikti perduotų duomenų kokybės ataskaitą;
            
         
               (6)
            
            
               pagal Reglamento (ES) Nr. 691/2011 7 straipsnio 3 dalį Komisija turėtų priimti įgyvendinimo aktus, kad apibrėžtų kokybės ataskaitų teikimo sąlygas, struktūrą ir periodiškumą;
            
         
               (7)
            
            
               šiame reglamente nustatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Orientacinis aplinkosauginių ir aplinkai palankių prekių bei paslaugų ir ekonominės veiklos rinkinys
   Orientacinis aplinkosauginių ir aplinkai palankių prekių bei paslaugų ir ekonominės veiklos rinkinys nustatytas priede.
   2 straipsnis
   Techninis duomenų perdavimo formatas
   Valstybės narės Reglamentu (ES) Nr. 691/2011 reikalaujamus duomenis teikia naudodamos SDMX standartus atitinkančius duomenų formatus. Komisija (Eurostatas) pateiks išsamius su šiais formatais susijusius dokumentus.
   3 straipsnis
   Kokybės ataskaitų teikimo sąlygos, struktūra ir periodiškumas
   1.   Kasmet valstybės narės Komisijai (Eurostatui) teikia pagal Reglamentą (ES) Nr. 691/2011 perduotų duomenų kokybės ataskaitas, laikydamosi tų pačių duomenų perdavimo terminų, kokie nustatyti to reglamento I–VI priedų 4 skirsnyje.
   2.   Kokybės ataskaitose pateikiama informacija apie:
   
               a)
            
            
               pagal Reglamentą (ES) Nr. 691/2011 perduotų duomenų šaltinių kokybę;
            
         
               b)
            
            
               pagrindinių statistinių duomenų patikslinimus, atliktus siekiant, kad rezultatas atitiktų sąskaitų sąvokas ir apibrėžtis, arba atliktus dėl kitų metodinių priežasčių;
            
         
               c)
            
            
               duomenų, kurių negalima tiesiogiai gauti iš statistinių duomenų šaltinių, vertinimą ir rengimą;
            
         
               d)
            
            
               laiko eilučių spragas, atsiradusias dėl metodikos ar duomenų šaltinių pokyčių, ir veiksmus, kurių imtasi siekiant užtikrinti, kad laiko eilutės būtų kuo labiau palyginamos.
            
         4 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 24 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 192, 2011 7 22, p. 1.
   
      PRIEDAS
      Siekiant palengvinti vienodą Reglamento (ES) Nr. 691/2011 V priedo nuostatų taikymą, šiame priede nustatytas aplinkosauginių ir aplinkai palankių prekių bei paslaugų ir ekonominės veiklos rinkinys. Rinkinį sudaro aplinkosauginių ir aplinkai palankių prekių bei paslaugų sąrašas ir ekonominės veiklos sąrašas.
      Prekės, paslaugos ir ekonominė veikla turėtų būti nacionalinės svarbos. Nacionalinei svarbai įvertinti galima naudoti toliau nurodytus aspektus:
      
                  a)
               
               
                  gaminamos prekės, teikiamos paslaugos ir ekonominė veikla šalyje yra statistiškai reikšmingos,
               
            
                  b)
               
               
                  egzistuoja duomenų šaltiniai, kuriais remiantis vertinamos prekės, paslaugos ir ekonominė veikla.
               
            Orientacinis rinkinys nėra baigtinis ir juo neatmetama galimybė, kad yra ir kitų nacionalinės svarbos aplinkosauginių ir aplinkai palankių prekių bei paslaugų ir kitos ekonominės veiklos.
      
         Aplinkosauginės ir aplinkai palankios prekės bei paslaugos
      
      
                  —
               
               
                  Ekologiniai žemės ūkio (augalininkystės ir gyvulininkystės) ir akvakultūros produktai ir būdingos paslaugos
               
            
                  —
               
               
                  Malkinė mediena, kita tvarumo priemones atitinkanti mediena
               
            
                  —
               
               
                  Kasybos vietovių aplinkos atkūrimo paslaugos
               
            
                  —
               
               
                  Drenažinio vandens surinkimo paslaugos siekiant išvengti požeminio vandens užteršimo
               
            
                  —
               
               
                  Elektrinės ir efektyviau išteklius naudojančios transporto priemonės ir įranga; išmetimo vamzdžiai ir jų dalys (taip pat dalelių filtrai)
               
            
                  —
               
               
                  Teršalų analizės, dujų ir skysčių filtravimo arba gryninimo prietaisai, įrenginiai ir aparatai
               
            
                  —
               
               
                  Septikai, perforuotos talpyklos ir panašūs dirbiniai, skirti vandeniui filtruoti prieš jam patenkant į nuotekų sistemą; valant nuotekas naudojami siurbliai, nuotekų surinkimo ir kanalizacijos valymo transporto priemonės, vandeniui filtruoti naudojamos aktyvintosios anglys
               
            
                  —
               
               
                  Nuotekų valymo įrenginiams ir vandentvarkai skirti vamzdžiai ir vamzdeliai
               
            
                  —
               
               
                  Maišai ir krepšiai, kuriais pakeičiami plastikiniai maišeliai; dėžės, dėžutės, konteineriai ir kitos talpyklos, skirtos atliekoms laikyti ir pervežti; plokštės, blokai ir panašūs gaminiai iš augalinių pluoštų, šiaudų ar medienos atliekų, aglomeruotų mineraliniais rišikliais; deginimo įrenginiai ir atliekų tvarkymo įrenginiai (pvz., naudojami atliekų užkasimo sąvartynuose)
               
            
                  —
               
               
                  Radioaktyviųjų atliekų švino talpyklos
               
            
                  —
               
               
                  Vandens nuostoliams mažinti skirtos priežiūros ir remonto paslaugos
               
            
                  —
               
               
                  Speciali įranga, skirta energijai iš atsinaujinančiųjų išteklių gaminti: pvz., biodujų kaupimo sistemos, mediena kūrenami katilai ir kiti prietaisai, fotovoltinės plokštės ir fotovoltiniai elementai, hidraulinės turbinos ir vandens ratai, vėjo turbinos
               
            
                  —
               
               
                  Biodegalai
               
            
                  —
               
               
                  Tvarumo priemones atitinkančios medžio anglys
               
            
                  —
               
               
                  Prekės, skirtos šilumos ir garso izoliacijai, visų pirma pastatuose: pvz., kamštienos gaminiai, langai su trimis izoliaciniais sluoksniais, fasadų, stogų ir kitų pastatų elementų izoliacinės medžiagos, kaip antai medžiagos, pagamintos iš stiklo pluošto, akmens vatos, celiuliozės, polimerų ir poliuretano, ir kitos medžiagos
               
            
                  —
               
               
                  Modifikuota (atnaujinta) medinė tara
               
            
                  —
               
               
                  Aplinkos apsaugos tikslu pagaminta speciali įranga ir išteklių valdymo produktai: pvz., šildymo ir vėsinimo reguliavimo termostatai, termostatiniai vožtuvai, šilumos siurbliai, kondensaciniai katilai, saulės energijos vandens šildytuvai
               
            
                  —
               
               
                  Dujošvytės lempos, kaip antai žemo slėgio dujų išlydžio lempos (pvz., kompaktiškos liuminescencinės lempos), ir efektyviausiai išteklius naudojantys buitiniai prietaisai
               
            
                  —
               
               
                  Pirminių formų arba plokščių, lakštų ar juostelių pavidalo regeneruotasis kaučiukas, maišai ir krepšiai iš bioplastiko
               
            
                  —
               
               
                  Metalų atgavimo įrenginiai
               
            
                  —
               
               
                  Aplinkosauginėms ir aplinkai palankioms prekėms skirtos priežiūros, remonto ir įrengimo paslaugos
               
            
                  —
               
               
                  Elektros energija, dujos ir šiluma iš atsinaujinančiųjų išteklių
               
            
                  —
               
               
                  Gėlintas vanduo ir surinktas lietaus vanduo; vandens nuostoliams mažinti skirtos vandentiekio priežiūros paslaugos
               
            
                  —
               
               
                  Nuotekų valymo paslaugos: pvz., nuotekų rinkimas, vežimas ir valymas, kanalizacijos sistemų eksploatavimas, priežiūra ir valymas
               
            
                  —
               
               
                  Nepavojingų ir pavojingų atliekų surinkimo, tvarkymo ir šalinimo paslaugos
               
            
                  —
               
               
                  Branduolinių atliekų tvarkymo ir šalinimo paslaugos
               
            
                  —
               
               
                  Medžiagų atgavimo paslaugos; antrinės žaliavos
               
            
                  —
               
               
                  Dirvožemio, požeminio vandens ir paviršinio vandens regeneravimo ir valymo paslaugos
               
            
                  —
               
               
                  Oro regeneravimo ir valymo paslaugos
               
            
                  —
               
               
                  Kitos regeneravimo ir specializuotos taršos kontrolės paslaugos
               
            
                  —
               
               
                  Mažo energijos suvartojimo ir pasyvieji pastatai ir esamų pastatų atnaujinimo didinant energetinį efektyvumą paslaugos
               
            
                  —
               
               
                  Vandentiekio tinklų priežiūros ir remonto paslaugos
               
            
                  —
               
               
                  Nuotekų valymo ir atliekų tvarkymo įrenginiai ir kanalizacijos sistemos
               
            
                  —
               
               
                  Atsinaujinančiosios energijos jėgainės, taip pat fotovoltinių plokščių įrengimas
               
            
                  —
               
               
                  Garso izoliacijos darbai
               
            
                  —
               
               
                  Mažo energijos suvartojimo ir pasyviųjų pastatų ir esamų pastatų atnaujinimo didinant energetinį efektyvumą inžinerijos ir architektūros paslaugos
               
            
                  —
               
               
                  Atsinaujinančiosios energijos projektams skirtos inžinerijos ir architektūros paslaugos
               
            
                  —
               
               
                  Vandens, nuotekų ir atliekų tvarkymo projektams skirtos inžinerijos ir architektūros paslaugos
               
            
                  —
               
               
                  Su teršalų išmetimu į orą susijusios kelių transporto priemonių techninės apžiūros paslaugos
               
            
                  —
               
               
                  Aplinkos apsaugos ir išteklių valdymo mokslinių tyrimų ir technologinės plėtros paslaugos
               
            
                  —
               
               
                  Aplinkosaugos konsultacijų paslaugos
               
            
                  —
               
               
                  Šiukšlių viešose vietose ir šiukšlių gatvėje surinkimo paslaugos
               
            
                  —
               
               
                  Aplinkos apsaugos ir išteklių valdymo administravimo paslaugos
               
            
                  —
               
               
                  Aplinkos apsaugos ir išteklių valdymo srities mokymo paslaugos
               
            
                  —
               
               
                  Narystės organizacijų teikiamos aplinkosaugos paslaugos
               
            
                  —
               
               
                  Gamtos rezervatų ir draustinių paslaugos, įskaitant natūralios aplinkos išsaugojimo paslaugas
               
            
         Aplinkosauginė ir aplinkai palanki ekonominė veikla
      
      
                  —
               
               
                  Ekologinė žemės ūkio (augalininkystės ir gyvulininkystės) ir akvakultūros veikla ir būdingos paslaugos
               
            
                  —
               
               
                  Malkinės medienos gamyba, kita tvarumo priemones atitinkanti medienos gamyba
               
            
                  —
               
               
                  Kasybos vietovių aplinkos atkūrimas
               
            
                  —
               
               
                  Drenažinio vandens surinkimas siekiant išvengti požeminio vandens užteršimo
               
            
                  —
               
               
                  Elektrinių ir efektyviau išteklius naudojančių transporto priemonių ir įrangos gamyba; išmetimo vamzdžių ir jų dalių (taip pat dalelių filtrų) gamyba
               
            
                  —
               
               
                  Teršalų analizės, dujų ir skysčių filtravimo arba gryninimo prietaisų, įrenginių ir aparatų gamyba
               
            
                  —
               
               
                  Septikų, perforuotų talpyklų ir panašių dirbinių, skirtų vandeniui filtruoti prieš jam patenkant į nuotekų sistemą, gamyba; valant nuotekas naudojamų siurblių, nuotekų surinkimo ir kanalizacijos valymo transporto priemonių, vandeniui filtruoti naudojamų aktyvintųjų anglių gamyba
               
            
                  —
               
               
                  Nuotekų valymo įrenginiams ir vandentvarkai skirtų vamzdžių ir vamzdelių gamyba
               
            
                  —
               
               
                  Maišų ir krepšių, kuriais pakeičiami plastikiniai maišeliai, gamyba; dėžių, dėžučių, konteinerių ir kitų talpyklų, skirtų atliekoms laikyti ir pervežti, gamyba; plokščių, blokų ir panašių gaminių iš augalinių pluoštų, šiaudų ar medienos atliekų, aglomeruotų mineraliniais rišikliais, gamyba; deginimo įrenginių ir atliekų tvarkymo įrenginių (pvz., naudojamų atliekų užkasimo sąvartynuose) gamyba
               
            
                  —
               
               
                  Radioaktyviųjų atliekų švino talpyklų gamyba
               
            
                  —
               
               
                  Vandens nuostoliams mažinti skirta priežiūros ir remonto veikla
               
            
                  —
               
               
                  Specialios įrangos, skirtos energijai iš atsinaujinančiųjų išteklių gaminti, gamyba: pvz., biodujų kaupimo sistemų, mediena kūrenamų katilų ir kitų prietaisų, fotovoltinių plokščių ir fotovoltinių elementų, hidraulinių turbinų ir vandens ratų, vėjo turbinų gamyba
               
            
                  —
               
               
                  Biodegalų gamyba
               
            
                  —
               
               
                  Tvarumo priemones atitinkančių medžio anglių gamyba
               
            
                  —
               
               
                  Prekių, skirtų šilumos ir garso izoliacijai, visų pirma pastatuose, gamyba: pvz., kamštienos gaminių, langų su trimis izoliaciniais sluoksniais, fasadų, stogų ir kitų pastatų elementų izoliacinių medžiagų, kaip antai medžiagų, pagamintų iš stiklo pluošto, akmens vatos, celiuliozės, polimerų ir poliuretano, ir kitų medžiagų gamyba
               
            
                  —
               
               
                  Medinės taros modifikavimas (atnaujinimas)
               
            
                  —
               
               
                  Aplinkos apsaugos ir išteklių valdymo tikslu pagamintos specialios įrangos gamyba: pvz., šildymo ir vėsinimo reguliavimo termostatų, termostatinių vožtuvų, šilumos siurblių, kondensacinių katilų, saulės energijos vandens šildytuvų gamyba
               
            
                  —
               
               
                  Dujošvyčių lempų, kaip antai žemo slėgio dujų išlydžio lempų (pvz., kompaktiškų liuminescencinių lempų), ir efektyviausiai išteklius naudojančių buitinių prietaisų gamyba
               
            
                  —
               
               
                  Pirminių formų arba plokščių, lakštų ar juostelių pavidalo regeneruotojo kaučiuko, maišų ir krepšių iš bioplastiko gamyba
               
            
                  —
               
               
                  Metalų atgavimo įrenginių gamyba
               
            
                  —
               
               
                  Aplinkosauginėms ir aplinkai palankioms prekėms skirta priežiūros, remonto ir įrengimo veikla
               
            
                  —
               
               
                  Elektros energijos, dujų ir šilumos iš atsinaujinančiųjų išteklių gamyba
               
            
                  —
               
               
                  Vandens gėlinimas ir lietaus vandens surinkimas; vandens nuostoliams mažinti skirta vandentiekio priežiūra
               
            
                  —
               
               
                  Nuotekų valymo paslaugų teikimas: pvz., nuotekų rinkimas, vežimas ir valymas, kanalizacijos sistemų eksploatavimas, priežiūra ir valymas
               
            
                  —
               
               
                  Nepavojingų ir pavojingų atliekų surinkimo, tvarkymo ir šalinimo paslaugų teikimas
               
            
                  —
               
               
                  Branduolinių atliekų tvarkymo ir šalinimo paslaugų teikimas
               
            
                  —
               
               
                  Medžiagų atgavimo paslaugų teikimas; antrinių žaliavų gamyba
               
            
                  —
               
               
                  Dirvožemio, požeminio vandens ir paviršinio vandens regeneravimo ir valymo paslaugų teikimas
               
            
                  —
               
               
                  Oro regeneravimo ir valymo paslaugų teikimas
               
            
                  —
               
               
                  Kitų regeneravimo ir specializuotų taršos kontrolės paslaugų teikimas
               
            
                  —
               
               
                  Mažo energijos suvartojimo ir pasyviųjų pastatų statyba ir esamų pastatų atnaujinimas didinant energetinį efektyvumą
               
            
                  —
               
               
                  Vandentiekio tinklų priežiūra ir remontas
               
            
                  —
               
               
                  Nuotekų valymo ir atliekų tvarkymo įrenginių ir kanalizacijos sistemų statybos darbai
               
            
                  —
               
               
                  Atsinaujinančiosios energijos jėgainių statybos darbai, taip pat fotovoltinių plokščių įrengimas
               
            
                  —
               
               
                  Garso izoliacijos darbai
               
            
                  —
               
               
                  Mažo energijos suvartojimo ir pasyviųjų pastatų ir esamų pastatų atnaujinimo didinant energetinį efektyvumą inžinerijos ir architektūros veikla
               
            
                  —
               
               
                  Atsinaujinančiosios energijos projektams skirta inžinerijos ir architektūros veikla
               
            
                  —
               
               
                  Vandens, nuotekų ir atliekų tvarkymo projektams skirta inžinerijos ir architektūros veikla
               
            
                  —
               
               
                  Su teršalų išmetimu į orą susijusi kelių transporto priemonių techninės apžiūros veikla
               
            
                  —
               
               
                  Aplinkos apsaugos ir išteklių valdymo mokslinių tyrimų ir technologinės plėtros veikla
               
            
                  —
               
               
                  Aplinkosaugos konsultacijų veikla
               
            
                  —
               
               
                  Šiukšlių viešose vietose ir šiukšlių gatvėje surinkimas
               
            
                  —
               
               
                  Aplinkos apsaugos ir išteklių valdymo administravimo veikla
               
            
                  —
               
               
                  Aplinkos apsaugos ir išteklių valdymo srities mokymo veikla
               
            
                  —
               
               
                  Narystės organizacijų aplinkosaugos veikla
               
            
                  —
               
               
                  Gamtos rezervatų ir draustinių veikla, įskaitant natūralios aplinkos išsaugojimą